**Alex Dupont** (30. toukokuuta 1954 – 1. elokuuta 2020) oli ranskalainen jalkapallovalmentaja ja keskikenttäpelaaja.

Ura
---

Dupontin oma pelaajaura jäi varsin vaatimattomaksi ja hän edusti 1964–1983 USL Dunkerqueta ja SC Hazebrouckia. Valmentajaksi hän siirtyi vuonna 1984 USL Dunkerquen päävalmentajana. Hän valmensi joukkuetta ensin 1984–85 ja toistamiseen 1990–95. Menestyksekkäimmän aikansa hän koki FC Gueugnon'n päävalmentajana 1998–2000, jolloin hän johdatti joukkueen Coupe de la Liguen voittoon ja France Football valitsi hänet vuoden valmentajaksi 2000. 

Heinäkuussa 2000 hän siirtyi CS Sedan Ardennes'n peräsimeen ja johdatti seuran pääsarjassa sijalle 14. Kausi 2001/02 alkoi kuitenkin kehnosti, ja hän sai syyskuussa 2001 potkut tehtävistään. Tämän jälkeen hän toimi Qatarin maajoukkueen päävalmentajana 2002–03. Tämän jälkeen hän palasi Ranskaan ja valmensi Stade Lavallois'ta ja Amiens SC:tä.

Vuosina 2006–2007 hän toimi hetken aikaa Arabiemiirikuntien maajoukkuevalmentajana. Hän palasi FC Gueugnon'n valmentajaksi lokakuussa 2007, mutta menestys jäi vaisuksi ja hän lähti seurasta lokakuussa 2008. Toukokuussa 2009 hän palasi valmennustehtäviin siirtyen Ligue 2:ssa pelanneen Stade Brestois'n päävalmentajaksi. Debyyttikausi Brestois'ssa oli menestyksekäs seuran varmistettua nousunsa Ligue 1:een kolme kierrosta ennen sarjan loppua. Pääsarjakausi 2010/11 oli Brestoil'lle vaikea, mutta lopulta seura säilytti 16. sijansa turvin sarjapaikkansa. Kaudella 2011/12 Dupontin suojatit aloittivat hyvin, mutta kevätkaudella meno hiipui ja seura putosi keskikastista putoamiskamppailuun. Lopulta Dupont sai potkut viisi kierrosta ennen liigan päättymistä Brestin majaillessa sijalla 18.

Kesäkuussa 2012 Dupont allekirjoitti kaksivuotisen sopimuksen Ligue 1:ssä pelaavan AC Ajaccion kanssa. Dupont sai potkut joulukuun puolivälissä 2012 kierros ennen liigan talvitaukoa. Ajaccio oli liigassa sijalla 14.

Kesäkuussa 2013 Dupont palasi Ligue 2:een pudonneen Stade Brestois'n päävalmentajaksi. Kausi 2013/14 päättyi Brestois'n osalta Ligue 2:ssa sijalle 7 ja nousu takaisin liigaan jäi kahdeksan pisteen päähän. Kaudella 2015/16 Brestois ei kyennyt haastamaan sarjan kärkijoukkueita vaan pelasi läpi kauden keskikastin sijoista. Huhtikuussa 2016 Dupont ilmoitti jättävänsä seuran kauden jälkeen.

Tunnustukset
------------

* Coupe de la Ligue: 2000
* France Footballin vuoden valmentaja Ranskassa: 2000
* UNFP:n vuoden valmentaja Ligue 2:ssa: 2010

Lähteet
-------

1. ↑  Ancien entraîneur emblématique de Dunkerque, Alex Dupont est décédé *lavoixdunord.fr*.  1 August 2020. Viitattu 1 August 2020. fr
2. ↑  Tulokset (ranskaksi)
3. ↑  France - Trainers of First and Second Division Clubs
4. ↑  Brest: Alex Dupont remplace Baticle (Arkistoitu – Internet Archive) (ranskaksi)
5. ↑  Brest varmisti nousunsa Ranskan liigaan
6. ↑  Alex Dupont limogé
7. ↑  Dupont goes to Corsica
8. ↑  Dupont limogé
9. ↑  Le nouveau président Kermarec confirme le retour de Dupont
10. ↑  Football: le Dunkerquois Alex Dupont finit l’aventure brestoise et se projette vers une sélection africaine (1/2)


|  |  |  |
| --- | --- | --- |
| Edeltäjä:**Élie Baup** | **France Footballin vuoden valmentaja**2000 | Seuraaja:**Vahid Halilhodžić** |

|  |  |  |
| --- | --- | --- |
| Edeltäjä:**Philippe Montanier** | **UNFP:n Vuoden valmentaja Ligue 2:ssä**2010 | Seuraaja:**Bernard Casoni** |

|  |  |  |
| --- | --- | --- |
| Edeltäjä:**Gérald BaticleLandry Chauvin** | **Stade Brestois'n päävalmentaja**2009–5/20122013–2016 | Seuraaja:**Landry ChauvinJean-Marc Furlan** |

|  |  |  |
| --- | --- | --- |
| Edeltäjä:**Olivier Pantaloni** | **AC Ajaccion päävalmentaja**7–12/2012 | Seuraaja:**Albert Emon** |